**OŠ „ANTUN MATIJA RELJKOVIĆ“**

 **BEBRINA**

 **ZAPISNIK SA 34. SJEDNICE ŠKOLSKOG ODBORA**

 **OD 04. OŽUJKA 2020. GODINE**

Mjesto : Zbornica škole u Bebrini 48 B

Početak rada: 16,00 sati.

Prisutni članovi Školskog odbora: Mato Tominović, Natalija Lučić, Goran Vračić, Renata Poverk, Ivana Penić, Mijo Belegić i Josip Ćosić

Odsutni članovi Školskog odbora: nema

Ostali prisutni:Marija Rosandić- ravnateljica

Sjednici predsjedava: Mato Tominović- predsjednik Školskog odbora

Zapisničar: Natalija Lučić

Predsjednik Školskog odbora konstatira da je prisutna većina članova te da Školski odbor može donositi pravovaljane odluke. Stoga predlaže

**DNEVNI RED:**

1. Usvajanje zapisnika sa 33.sjednice Školskog odbora od 14.02.2020.g.

2. Donošenje Pravilnika o radu.- izvjestitelj tajnik

3. Donošenje Pravilnika o testiranju na alkohol, droge i druga sredstva ovisnosti- izvjestitelj

 tajnik

4. Davanje prethodne suglasnosti ravnateljici za zasnivanje radnog odnosa po natječaju od

 11.02.2020.g.- izvjestitelj ravnateljica

5. Različito

Dnevni red je jednoglasno usvojen.

**Ad 1)** Nema primjedbi na zapisnik sa 33.sjednice Školskog odbora održane 14. Veljače 2020. g. te je isti jednoglasno usvojen.

**Ad 2)** Tajnik Škole upoznaje Školski odbor sa prijedlogom Pravilnika o radu. Ističe da je Pravilnik o radu usklađen sa Zakonom o odgoju i obrazovanju u osnovnoj i srednjoj školi te Kolektivnim ugovorima: temeljnim za javne službe i granskim za osnovne i srednje škole, kao i drugim propisima: Zakonom o mirovinskom osiguranju te Općom uredbom o zaštiti podataka. Prije donošenja Pravilnik o radu, temeljem članka 150. Zakona o radu, provedeno je savjetovanje sa sindikalnim povjerenikom s ovlastima radničkog vijeća. Bez rasprave Školski odbor jednoglasno donosi:

**ODLUKA: Donosi se Pravilnik o radu OŠ „Antun Matija Reljković“ Bebrina**

**AD 3)** Tajnik Škole upoznaje Školski odbor sa prijedlogom Pravilnika o testiranju na alkohol, droge i druga sredstva ovisnosti. Usklađen je sa Zakonom o zaštiti na radu a svrha mu je poduzimanje zakonom propisanih mjera zaštite imovine škole i zaposlenika škole te otkrivanje i suzbijanje pojave alkoholizma, droga i drugih sredstava ovisnosti na mjestu rada i za vrijeme rada. Nakon kraće rasprave Školski odbor jednoglasno donosi:

**ODLUKA: Donosi se Pravilnik o testiranju na alkohol, droge i druga sredstva ovisnosti**

**AD 4)** Ravnateljica traži prethodnu suglasnost za zasnivanje radnog odnosa po natječaju od 11.02.2020.g. za radno mjesto stručnog suradnika- knjižničara te predlaže zasnivanje radnog odnosa za to radno mjesto sa Valentinom Tekić- magistrom kulturologije- smjer knjižničarstvo, na određeno (do povratka Ines Delić na rad), puno radno vrijeme, rad u matičnoj i po područnim školama., uz uvjet ugovaranja probnog rada od 3 (tri) mjeseca. Školski odbor jednoglasno donosi:

**ODLUKA: Daje se suglasnost ravnateljici za zasnivanje radnog odnosa sa Valentinom Tekić na predloženi način.**

**Ad 5)** Ravnateljica predlaže izmjenu Godišnjeg plana da se terenska nastava za 5, 7 i 8 razred planirana za travanj/svibanj 2020. prebaci za lipanj 2020. godine. Školski odbor jednoglasno donosi:

**ODLUKA: U Planu i programu rada za škol. godinu 2019./2020. terenska nastava za 5. 7. i 8. razred planirana za travanj/svibanj planira se za lipanj 2020.g.**

Završeno u 16,45 sati

U Bebrini, 04.03.2020.g.

 ZAPISNIČAR: PREDSJEDNIK ŠKOLSKOG ODBORA:

 Natalija Lučić Mato Tominović

KLASA: 003-06/20-01/15

URBROJ: 2178/02-01/20-01